stanford-oval/wikipedia huggingface dataset:
המערכה על בוסטון
סופו של המצור

בתחילת מרץ 1776 לקחו האמריקאים את התותחים הכבדים שהושגו בכיבוש טיקונדרוגה, ואלה הוצבו ברמות דורצ'סטר מול בוסטון. המשקיפים הבריטיים הזעיקו את כל האנשים בעיר. גנרל הוו תכנן מבצע לשחרור העיר אך סופת שלגים מנעה את ביצועו. הבריטים איימו לשרוף את כל העיר אם עזיבתם תופרע, והם פינו את בוסטון ב-17 במרץ 1776 והפליגו להליפקס שבנובה סקוטיה. לאחר הכיבוש ארגן וושינגטון את כל היחידות לקראת ביצור העיר ניו יורק וכיבוש ניו ג'רזי.
תוצאות

למעשה גורשו הבריטים מניו אינגלנד לאחר המערכה, והתוצאה הסופית הייתה, כמו במלחמה כולה, מהלומה ליוקרה ולאמון בצבא הבריטי. שלושת הגנרלים הגדולים של המלחמה יצאו מושפלים ממנה; הנרי קלינטון קיבל הרבה מהאשמה של כישלון הקרב, גייג' הורחק מהמלחמה עקב כישלונות חוזרים ובורגוין נאלץ להיכנע בסרטוגה. הבריטים המשיכו לשלוט בים אך שלוש עשרה המושבות שלטו ביבשה וכתוצאה מכך הבריטים לא הצליחו לדכא את ההתנגדות לכתר הבריטי.
ראו גם

ג'ורג' וושינגטון
מלחמת העצמאות האמריקאית
הפעולה בגשר הצפוני של קונקורד של עמוס דוליטל
מפה של הטקטיקה הבריטית ב-1775
ג'ורג' וושינגטון מקבל את תפקיד המפקד על הכוחות של בוסטון
כניעתו של גנרל בורגוין מאת ג'ון טרומבול
המשרת רופרכט

המשרת רופרכט (בגרמנית: Knecht Ruprecht) הוא עוזרו של ניקולאוס הקדוש, אשר, לפי המסורת בצפון ומרכז האזור דובר הגרמנית באירופה, מבקר את הילדים ב-6 בדצמבר עם סנטה קלאוס.
היסטוריה ומנהגים

המשרת רופרכט הוא מוטיב בולט במנהג עתיק שקשור לניקולאוס הקדוש. בעוד שניקולאוס הקדוש ממלא תפקיד חיובי במנהג, האנשים המלווים אותו מופיעים כמתנגדים לו, כמו האנטיתזה של ליצן החצר לדוד המלך או הקרנבל בתענית, שדומים למנהגי ניקולאוס הקדוש. כך גם לגבי ניקולאוס הקדוש – רופרכט מתואר כחבר בעל התנהגות שלילית. ניקולאוס מתנהג כשליח משמים, אך רופרכט מתפקד כנציג הגיהנום או כ"שטן מאולף" הלוקח על עצמו את תפקיד המאיים והמעניש.
בסוף ימי הביניים מיתוס המשרת רופרכט לא היה נפוץ. הוא נקרא בלזניקל (Pelzmärtel), בעל זבוב, שמוצלי או פשוט "שטן", בהתאם לרגישויות המקומיות. המיתוס התייחס לדמות ממרגלות האלפים או תורינגיה (שלוס רופרכטסבורג ליד צלה-מליס, Zella-Mehlis) שמשם התפשטה והפכה לדמות ידועה.
יעקוב גרים סבר שמשמעות השם "רופרכט" היא Hruodperaht שבגרמנית עילית עתיקה משמעו "תהילת התהילה", אדם שהיה בסביבתו של האל הגרמני אודין (ווטאן) או משרת של האלה הולה (Holle). המחקר של היום לא מקבל הסקה אטימולוגית כזו ומניח שהשם נובע מדמויות מקובלות באזור האלפים. הגזירה של השם רופרכט מהביטוי "פרכט מחוספס" (rauhe Percht‘) כוללת חיבור לדמויות מצעד החורף המופיעות בלילות הקשים. הצורה "Frau Perchta" דומה, אך לא ניתן לאשר נגזרות מדויקות יותר בשל היעדר מקור אמין.
הדמויות השונות של המשרת רופרכט מקורן בפחדי הילדים מתקופת שלהי ימי הביניים. מאז המאה ה-16 הופצו עלונים עם דמויות מפחידות, שהאיצו בילדים להתחזק באמונה כאמצעי שנוסף לחינוך שנתנו ההורים. הנפוץ ביותר היה "טורף ילדים", כמו במזרקת טורף הילדים בברן, שווייץ. הדמות היא פרפראזה על הרעיון שהשטן טורף את נשמות החוטאים. טורף הילדים מלווה לעיתים קרובות בבוצנברכט (Butzenbercht), המאיים על הילדים בפסוקים אכזריים שהוא ייקח אותם, יחתוך אותם, יצליף בהם עד שידממו או יאכל אותם. כמו המשרת רופרכט, שתי הדמויות, טורף הילדים והבוצנברכט נשאו שק גדול או סל שאליו ניסו לדחוס את הילדים.
בעוד ניקולאוס הקדוש נדחק על ידי ישו, הילד המשיח, או המשיח הקדוש באזורים פרוטסטנטיים, דמותו של רופרכט נשארה במסורת זו. בתחומים מסוימים הוא אף פעל לבדו, כדמות שמעניקה ומענישה בו זמנית. בקטע פסנתר מאת רוברט שומאן מתוארת דמות זו, שאינה המלווה של ניקולאוס הקדוש.
הרעיון המקורי של המשרת רופרכט כדמות שלילית או כיריב של הקדוש טושטש מהר יחסית, במיוחד באזורים הרפורמיים. ניקולאוס הקדוש התערבב עם רופרכט בשמות כמו "Herre Sente Rupperich" ("מר סנט רופרכט"). במאה ה-17 נעשו ניסיונות לגזור את דמותו של המשרת רופרכט מכומר בשם רופרכט, שלפי האגדה על "נס הריקוד של קלביגק (Cölbigk)", היה צריך לקלל את 1,020 הרקדנים חסרי האל של קלביגק, איכרים ששתו בירה והפריעו בערב חג המולד בשירה וריקודים מול הכנסייה.
מראה והבחנה מבני לוויה אחרים של ניקולאוס הקדוש

המשרת רופרכט לבוש בדרך כלל בגלימה חומה או שחורה, הוא מזוקן, ובעבר היה לו לעיתים קרובות עור כהה (ראו פטר השחור, Zwarte Piet, בהולנד), הוא נושא חכה או מקל הליכה על החגורה ולפעמים מציג בסלסלה על גבו שקים קטנים מלאים בקלמנטינות, בוטנים, שוקולד וג'ינג'ר. תיאורים מוקדמים יותר, שעדיין נפוצים כיום, מראים אותו גם עם פרווה מדובללת ובחלקם הוא עם קרניים. שמות נפוצים באזור הם Ruppknecht, Knecht Nikolas, Nickel ו-Pelznickel (על הריין התיכון). במזרח ווגטלנד (Vogtland) הדמות נקראת רופריך (Rupperich).
המשרת רופרכט וקרמפוס באים במקור מהפרכטן – מסורת אלפינית קדם-נוצרית (Perchten) – אך מתבטאים בצורות שונות. באזור האלפיני של בוואריה העתיקה, אוסטריה ודרום טירול, התפתחה דמותם של קרמפוס, ברטל או קלאובאוף מדמויות ה"שיכפרכטן", המשתייכות למסורת גירוש הלילה (Rauhnachts) או גירוש החורף. קרמפוס מופיע כדמות שטנית ומופיע בהמון, אך רופרכט מגיע לבדו. רופרכט בדרך כלל מכה את הילדים השובבים בידיו, אך קרמפוס מכה את הילדים בחכות. באזור דובר הגרמנית, דמותו של נפוצה יותר מזו של קרמפוס.
רופרכט כמוטיב אמנותי וספרותי

בשירו הפופולרי ביותר של תיאודור שטורם, "המשרת רופרכט" (1862, הייליגנשטאט), מתאר המשרת את פעילותו בדיאלוג עם ילד המשיח. חלקים מהיצירה עדיין מוקרנים לעיתים קרובות בעונת האדוונט, במיוחד בשורות הפתיחה: "אני בא מהיער, אני חייב לומר לך, זה זמן חג המולד."
בשיר הילדים הסאטירי "המשרת רופרכט במצוקה" מתוך האוסף Das Liebe Nest (קן האהבה) של פאולה דהמל מ-1919, רופרכט הקשיש מתלהב מרצונותיהם של ילדי זמנו, שלכולם יש רק נהיגה בספינת אוויר ברשימת המשאלות.
קטע פסנתר באלבום לצעירים של רוברט שומאן (אופ. 68, מס. 12) נושא את התואר המשרת רופרכט.
המלחין הצרפתי יוזף גי רופרץ, בקנטטה Le Miracle de Saint Nicolas, מזהה בן לוויה של הקדוש עם הקצב שהרג והמליח שלושה ילדים וכעת מתחרט על כך.
בגרסה הגרמנית של סדרת הטלוויזיה משפחת סימפסון, לכלב המשפחה קוראים המשרת רופרכט (במקור: העוזר הקטן של סנטה).
בסדרת הטלוויזיה האמריקאית גרים, בעונה 3, פרק 8, ילדים שובבים נחטפו על ידי המשרת רופרכט.
בשירת חג המולד הסאטירית של לוריוט (Loriot), Advent, המוכרת בעיקר ממופע חג המולד של הופנשטט (Hoppenstedts), מופיע המשרת רופרכט כמיטיב האוסף מתנות לנזקקים.
ספרות

Werner Mezger: Sankt Nikolaus. Zwischen Kult und Klamauk. Schwabenverlag, Ostfildern 1993, ISBN 3-7966-0723-3
הריבניה

| --- | --- |

שטר של מאה הריבניה
 משתמשים:  אוקראינה אוקראינה
 סמל:  ₴
 ISO 4217:  UAH
 יחידות משנה
 1/100:  קופייקה
 מטבעות ושטרות
 שטרות בשימוש:  1, 2, 5, 10, 20, 50, 100, 200, 500, 1,000 הריבניה
 מטבעות בשימוש:  1, 2, 5, 10, 25, 50 קופיוק   1, 2 הריבניה
 בנק מרכזי
 בנק מרכזי:  הבנק הלאומי של אוקראינה
 www.bank.gov.ua
 → Ukrainian karbovanets 
הְרִיבְנְיָה או גריבניה (באוקראינית: Гривня; ‏IPA:‏ [ˈɦrɪu̯nʲɑ]) הוא המטבע הנסחר באוקראינה והמונפק על ידי הבנק הלאומי של אוקראינה. המטבע שווה ל-100 קופיוק. המטבעות הקיימים הם: 1, 2, 5, 10, 25 ו-50 קופיוק, וכן יש מטבע של 1 הריבניה.
גלריה

מטבע של 1 הריבניה
מטבע של 1 הריבניה
מטבע של 2 הריבניה
מטבע של 5 הריבניה
מטבע של 10 הריבניה
שטר של 20 הריבניה
שטר של 50 הריבניה
שטר של 100 הריבניה
שטר של 200 הריבניה
שטר של 500 הריבניה
שטר של 1000 הריבניה
שערי חליפין

| שער חליפין נוכחי עבור UAH |
| --- | --- |
באתר Google Finance:: AUD CAD CHF EUR GBP HKD ILS JPY USD
באתר Yahoo! Finance:: AUD CAD CHF EUR GBP HKD ILS JPY USD
באתר XE.com:: AUD CAD CHF EUR GBP HKD ILS JPY USD
באתר OANDA.com:: AUD CAD CHF EUR GBP HKD ILS JPY USD
הנרי טלר

הנרי מור טלר (באנגלית: Henry Moore Teller;‏ 23 במאי 1830 –  23 בפברואר 1914) היה פוליטיקאי אמריקאי מקולורדו, שכיהן כסנאטור בשנים 1876–1882 ובשנים 1885–1909. בין שתי תקופות כהונה אלו הוא כיהן כמזכיר הפנים של ארצות הברית. הוא התנגד בתקיפות לחוק דוז (Dawes Act), שמטרתו הייתה לפרק את המרקם הקהילתי של קרקעות האינדיאנים ולכפות את הטמעתם, בציינו במפורש שמטרת החוק להכריח את האינדיאנים לוותר על אדמותיהם כדי שניתן יהיה למוכרן למתיישבים הלבנים. בין הישגיו הבולטים היה כתיבת "תיקון טלר" (Teller Amendment), שבו צוין מפורשות שבעקבות מלחמת ארצות הברית-ספרד, ארצות הברית לא תספח את קובה, אלא שמטרת מעורבותה בה תהיה לסייע לה לקבל עצמאות מספרד.
ראשית חייו

הנרי טלר נולד למשפחה מתודיסטית גדולה בחווה בגריינג'ר שבמדינת ניו יורק. הוא התחנך בבתי ספר מקומיים, וכבר בגיל צעיר יחסית נשלח לעסוק בהוראה למימון לימודיו. הוא למד משפטים בהדרכתו של השופט מרטין גרובר מאנג'ליקה שבניו יורק, וב-1858 הוסמך כעורך דין. אף על פי שהוא התקבל ללשכת עורכי הדין של המדינה, הוא עבר למוריסון, אילינוי, שם הוא עסק בעריכת דין במשך שלוש שנים והיה מעורב בהקמת המפלגה הרפובליקנית באילינוי. לאחר מכן, ב-1861, הקים טלר משרד עורכי דין בסנטרל סיטי, כיום בשטחי קולורדו, שם הוא נשא לאישה את הארייט מ. ברוס, ונולדו להם שני בנים ובת. בשנים 1864–1867 שירת טלר כקצין בדרגת מייג'ור גנרל במיליציה של קולורדו. ב-1865 הוא היה אחד המארגנים הראשיים של חברת הרכבת המרכזית של קולורדו, ניסח את כתב הזיכיון המקורי שלה, ושימש כנשיא החברה במשך חמש שנים. לאחר מכן ועד שקולורדו קיבלה מעמד של מדינה, המשיך טלר לעבוד כעורך דין לדיני תאגידים וצבר מעמד מכובד מספיק כדי להיבחר לסנאט של המדינה כשהוקמה.
קריירה פוליטית

ב-1876, לאחר קבלתה של קולורדו לאיחוד, נבחר טלר על ידי בית המחוקקים של המדינה כסנאטור. הוא כיהן כסנאטור תקופת כהונה קצרה של שלושה חודשים, ואז נבחר לתקופת כהונה מלאה של שש שנים. בהמשך, לאחר כהונתו כמזכיר הפנים, הוא כיהן ארבע תקופות כהונה וייצג את קולורדו בסנאט 24 שנים רצופות. ב-1882 מינה הנשיא צ'סטר ארתור את טלר כמזכיר הפנים בממשלו, לאחר שב-17 באפריל אותה שנה התפטר סמואל ג'. קירקווד. כמזכיר הפנים פיקח טלר על הלשכה לענייני אינדיאנים, והתנגד בתוקף לחלוקת קרקעותיהם.
החל מ-1880 החל טלר להיות קשור באופן הדוק לשאלת השימוש החופשי במטבעות הכסף, (מעבר מתקן זהב לבסיס דו מתכתי) ועסק רבות בסוגיה בקונגרס ומחוצה לו בכתיבה ובנאום. הוא תרם מאוד להבטחת ההכרזה על השימוש בשתי המתכות, ובלט כבעל תפקיד מרכזי במאבק הארוך בסנאט נגד ביטולה ללא תנאים לאחר הוועידה הארצית של המפלגה הרפובליקנית ב-1892. ההחלטה שהתקבלה הייתה להשאיר בתוקף ללא הגבלת זמן את תקן הזהב. בתגובה, טלר ו-24 אחרים יצאו מוועידת המפלגה של 1896. כתומך נלהב של השימוש בשתי המתכות, בנוסף להיותו דמות בולטת במפלגה, הוא הצטרף לתומכים מובילים אחרים של השימוש במטבעות הכסף והיה למנהיג המפלגה הרפובליקנית של הכסף (Silver Republican Party). בכל אופן, כאשר בהדרגה ירדה סוגיית השימוש בשתי המתכות מעל סדר היום הלאומי, איבדה מפלגה זו את השפעתה וחבריה שבו למפלגה הרפובליקנית. שלא כמו חבריו, טלר עצמו לא שב למפלגה הרפובליקנית.
במהלך מלחמת ארצות הברית-ספרד בלט טלר כמי שהשפיע על יצירתו של "תיקון טלר", שהיה תיקון להחלטה המשותפת של שני בתי הקונגרס על היציאה למלחמה, שהועבר בבית הנבחרים ובסנאט ב-19 באפריל 1898.
לאחר 33 שנות שירות, פרש טלר ב-1909 מהסנאט, ושב לעיסוקו בעריכת דין בקולורדו. הנרי טלר נפטר בדנוור ב-23 בפברואר 1914 ונטמן בבית הקברות פיירמונט שבעיר.
השקפותיו > האינדיאנים

טלר החל להיות מעורב לראשונה בענייני האינדיאנים במהלך התקופה המתוחה ב-1863, כאשר שבטי האראפהו והשאיין אולצו לעבור אל מחוץ לשטחים המישורים המזרחיים של קולורדו. מסיבה זו, באותה שנה הוא מונה כמייג'ור גנרל במיליציה של הטריטוריה, תפקיד בו הוא שירת עד 1865.
בהמשך היה טלר לאחד המתנגדים הבולטים לחלוקת אדמותיהם של האינדיאנים. חלוקת האדמות הייתה תהליך שבו הופסקה הבעלות הקהילתית של אדמות האינדיאנים וחולקה לאינדיאנים יחידים, והעודף היה אמור להימכר לממשלה. ב-1881 אמר טלר שחלוקת הקרקעות הייתה מדיניות "לנשל את האינדיאנים מאדמותיהם ולהפוך אותה לנעים ונדים על פני האדמה". טלר גם אמר,
המטרה האמתית של הצעת  החוק היא להגיע לאדמות האינדיאנים ולפתוח אותם להתיישבות. סעיפי החוק שכיכול נועדו לרווחתם של האינדיאנים אינם אלא אמתלה לתפוס את אדמותיהם ולהחזיק בהן. ...אם דבר זה נעשה בשם החמדנות, יהיה זה גרוע מספיק. אך לעשות זאת  בשם האנושיות, ותחת מעטה של רצון נלהב לקדם את רווחת האינדיאנים באמצעות שקר עצמי, בין אם הם רוצים זאת או לא, הוא דבר גרוע באופן אינסופי.
דבריו של טלר הוכחו כנכונים. בין השנים 1887–1934 הצטמצם היקף האדמות בבעלות האינדיאנים מ-506,000 קמ"ר ל-190,000 קמ"ר.
כמזכיר הפנים, שתחת פיקוחו הייתה הלשכה לענייני אינדיאנים, עסק טלר רבות גם בתהליכי רפורמה בבתי הספר של האינדיאנים. עם זאת, ההגנה של טלר על זכויות הקרקעות של האינדיאנים סתרה את עמדתו נגד מנהגיהם המסורתיים. לדוגמה, ב-1883 הוא אישר את תקנות הפשעים הדתיים האינדיאנים, שהוצאו על ידי הנציב לענייני אינדיאנים, היירם פרייס, שמטרתן הייתה לאסור על פעילות טקסית מסורתית של האינדיאנים בכל רחבי ארצות הברית. מנהגים, ריקודים, פוליגמיה, ונוהגים אחרים, הועמדו לדין ב"בית משפט לעבירות האינדיאנים", עם סמכות להטיל עונשים של עד 90 ימי מאסר ומניעת קצבאות הממשלה. מטרת תקנות אלו הייתה לחסל את התרבות המסורתית של האינדיאנים בשמורות, עם זאת, התקנות לא חלו על חמשת השבטים המתורבתים. טלר מינה שופטים אינדיאנים להעמיד לדין את האינדיאנים שהיו מעורבים בריקודים "בלתי מוסריים", בנוסף לפוליגמיה וסחר בנשים. מיסיונרים לבנים, מחנכים והממשלה הפדרלית חששו שהריקודים המסורתיים היו ריקודי מלחמה, במיוחד ריקוד השמש של הסו, שבו גברים צעירים גרמו לעצמם כאב. צעדי דיכוי אלו נגד האינדיאנים בוטלו בסופו של דבר ב-1934 על ידי הנציב לענייני אינדיאנים ג'ון קולייר.
השקפותיו > קובה

אחד מהישגיו הבולטים של טלר היה ככל הנראה כאשר במהלך מלחמת ארצות הברית-ספרד ב-1898 הוא השפיע רבות על יצירתו של "תיקון טלר" (Teller Amendment), שהצהיר במפורש על הסיבות למעורבותה של ארצות הברית במלחמה. אף על פי שספג גינויים על מניעת סיפוחה של קובה לארצות הברית, האמין טלר שמטרתה של ארצות הברית צריכה להיות תמיכה במלחמת העצמאות של קובה ובהפיכתה למדינה עצמאית. את דעתו זו הביע טלר במילים הבאות:
לא אוכל לעשות יותר טוב משעשיתי כעת, כאשר דגל ארצות הברית ירד בקובה, אך עדיין עדיף שדגל קובה הונף. דגל ארצות הברית הוא הדגל הטוב ביותר בעולם עבור האמריקאים. זהו לא הדגל הטוב ביותר לאנשים שלא מעוניינים בו. זהו לא הדגל הטוב ביותר לקובה. דגל קובה, לא מייצג את החלק המאה של הכוח או התהילה שלנו, הוא הדגל של קובה, וכאשר הפיליפינים יניפו את דגלם, הדגל שלנו צריך לרדת, שכן אני מאמין שיום אחד, דגלם יהיה טוב יותר מזה שלנו, גם אם אתה יכול לנהל את ממשלתך עם כל טוב הלב וכל התבונה שבני אדם יכולים להיות מסוגלים להם. הדגל הטוב ביותר הוא הדגל שהאנשים בעצמם מניפים. זהו הדגל היחידי שצריך להוביל את ההערצה והאהבה והחיבה של האנשים שחיים לאורו, וזהו הדגל היחידי שיהיה להם. אהבת החירות של האדם לא תהייה מעולם אהבה לדגל שהוא לא יצר ושהוא לא הגן עליו.
ברוח דברים אלו התקבל תיקון טלר. בהמשך זכה טלר להכרה לאומית על עמדתו בענייני קובה, והאווירה הפוליטית שלאחר אישורו כוונה למדיניות להבטחת העצמאות הקובנית. עם זאת, בהמשך עורער התיקון על ידי תיקון פלאט עד לביטולו של זה האחרון ב-1934.
הערות שוליים

↑  "Rocky Mountain News Weekly". February 6, 1867.
1 2  Dodd, Beth (November 30, 2012). "Who was Henry Moore Teller?". The Mountain Jackpot. The Mountain Jackpot News.
↑  U.S. Senate: Art & History Home > People > Senators > Senators Who Changed Parties During Senate Service (Since 1890)
↑  Frank Pommersheim Broken Landscape: Indians, Indian Tribes, and the Constitution. Oxford University Press, 2009, pp. 128.
↑  Native American Ownership and Governance of Natural Resources - Office of Natural Resources Revenue, Information and Data Management, Department of the Interior.
↑  Code of Indian Offenses
↑  "Full text of "History of Colorado;"". archive.org.
| --- | --- |
בקרת זהויות :  NLI: 987007424767805171  GND: 124347096  ISNI: 0000 0000 9586 1962  LCCN: no91010414  NARA: 10573864  SNAC: w6475k9f  US Congress: T000116  VIAF: 16788442   WorldCat (עם VIAF): 16788442
הנביא מבית אל

הנביא מבית אל הוא נביא שקר, הגורם לאיש האלוהים מיהודה לעבור על מצוות ה' וגורם בעקבות זאת למותו. לאחר שהכשיל את איש האלוהים מיהודה, קיבל נביא השקר מבית אל נבואת אמת המנבאת את מותו של איש האלוהים.
בתלמוד הירושלמי מובאת דעת רבי יוסי המזהה את נביא השקר מבית אל עם יהונתן בן גרשום, וכן דעת רב שמואל בר רב יצחק, המזהה אותו דווקא עם אמציה כהן בית אל.
איש האלוהים מיהודה והנביא מבית אל

לאחר שבניו מספרים לו על התנבאותו של איש האלוהים מיהודה לירבעם בן נבט ועל הצהרתו הפומבית שאלוהים ציווה עליו שלא לאכול לחם ולא לשתות מים בבית אל יוצא הנביא הזקן מבית אל לדרך ומשכנע את איש האלוהים לעבור על דברי אלוהים בטענה שגם אליו הוא דיבר. הנביא הזקן גרם לאיש האלהים לשוב מן הדרך שהלך בה בניגוד למצוות ה' עליו, וכן לאכול לחם ולשתות מים בבית אל. לאחר שסיימו את הסעודה, מתנבא הנביא מבית אל נבואה נוספת, הפעם נבואת אמת, שבגלל הפרת הציווי האלוהי, איש האלהים מיהודה ימות, ומיד לאחר צאתו לדרך מתקיימת הנבואה ואריה הורג אותו.
איש האלהים נהרג בידי אריה ש"שבר" אותו אבל לא אכלו. והנביא הזקן מבית אל ששמע שיש הרוג שלידו עומד אריה שלא נוגע בגופה ובחמור שלידה הבין שמדובר שאיש האלהים וקובר אותו בקברו הפרטי.
קברו

הנביא הזקן מבית אל ציווה את בניו שבמותו יקברו אותו בסמוך לקבר איש האלהים. זאת, כדי שכאשר נבואתו של איש האלהים תתקיים, וכל קברי כהני העגלים יהרסו, קברו יישאר שלם. ואכן, כאשר יאשיהו החריב את מזבח העגלים והרס את קברי כהני העגל, הוא לא פגע בקברו של איש האלהים, וכך ניצל גם קברו של הנביא מבית אל.
הערות שוליים

↑  ספר מלכים א', פרק י"ג, פסוק י"א.
↑  תלמוד ירושלמי, מסכת ברכות,  פרק ט', הלכה ב'.
↑  ספר מלכים ב', פרק כ"ג, פסוקים י"ז–י"ח.
ערך זה הוא קצרמרבנושא אישים. אתם מוזמנים לתרום לוויקיפדיה ו.
הר הול (שטח חסות רוס)

ערך זה עוסק בהר בשטח חסות רוס שבאנטארקטיקה; להר בארץ ויקטוריה שבאנטארקטיקה ראו הר הול (ארץ ויקטוריה). אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 גובה:  2,430 מ' 
 מיקום:  אזור הברית האנטארקטית,
 רכס הרים:  הרי הנסיך אולף 
 קואורדינטות:  84°55′00″S 170°22′01″W﻿ / ﻿84.9167°S 170.367°W﻿ / -84.9167; -170.367
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר הול(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר הול
 
הר הול (באנגלית: Mount Hall ) הוא הר המתנשא מעל הקצה הדרומי של רכס לילי, לרגלי הרי הנסיך אולף, בהרי המלכה מוד, באזור חוף דופק של שטח חסות רוס, שבאנטארקטיקה.
פסגת ההר סלעית.
גובהו של ההר 2,430 מטרים מעל פני הים; הר הול הוא ההר ה-1,204 בגובהו באנטארקטיקה.
ההר ממוקם 3 קילומטרים דרומית - מערבית מהר דניאל.
היסטוריה > גילוי ומיפוי ההר

ההר התגלה על ידי משלחת חציית מדף הקרח רוס האמריקאית (U.S. Ross Ice Shelf Traverse Party), אשר חקרה את אנטארקטיקה בעונת המחקר (הקיץ האנטארקטי) 1957 – 1958, בפיקודו של אלברט פ. קרארי (Albert P. Crary).
היסטוריה > מקור השם

שמו של ההר ניתן לו על ידי אלברט פ. קרארי.
ההר נקרא על שם לוטננט קומנדר ריי אי. הול (Ray E. Hall), מצי ארצות הברית, שהיה טייס בטייסת צי ארצות הברית VX-6, במהלך מבצע קיפאון עמוק (מבצע דיפ פריז).
הערות שוליים

1 2 3 4 5 6 7 8 9 10  מידע גאוגרפי והיסטורי
↑  לפי הגאזט האנטארקטי של ממשלת ניו זילנד וכן לפי מקור זה גובהו של ההר 2,000 מטרים מעל פני הים
↑  מידע על גובה ההר
ווטה

| ווטה |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
קבוצה:: ווטה
מחלקה:: חרקים
סדרה:: חגבאים
תת־סדרה:: Ensifera
ווטה (באנגלית: "weta" or "wētā") הוא השם העממי של מספר חרקים גדולים ולא מעופפים מסדרת החגבאים ותת-הסדרה Ensifera שהם בעלי גוף דומה ואנדמיים לניו זילנד. ידועים מעל 100 מינים המכונים בשם זה. משמעות השם "ווטה" הוא ממאורית ופירושו: "זבל או צואה". היא חילחלה לאנגלית.
הווטות הם חרקים גדולים שעברו ענקיות איים וחלקם הפכו לגדולי החרקים, כשהגדול מכולם הוא המין Deinacrida heteracantha, אשר מגיע לאורך של מעל 75 מ"מ ולמשקל של 71 גרם בקירוב, אם כי לרוב קטן יותר. הם בעלי כרעיים רחבים בדומה לרוב החגבים ובעלי גפי פה חזקים עם כושר לעיסה מרשים. בעוד המינים הקטנים הם טורפים או אוכלי נבלות הגדולים יותר הם צמחוניים ויעידפו תזונה של עלי עצים ושרכים. הם בעלי "שריון" נוצץ, לרוב בגווני צהוב-חום ולעיתים אדום והראש והלסתות אדומות כשלראשם מחושים ארוכים. הרגליים דוקרניות ויכולות להתנופף ואף לעקוץ בעוצמה להגנה מטורפים.
מינים אלה נפוצים במגוון סביבות חיות, רובם ביערות אך חלקם מתמחים בחיים במערות, בין גזעי עצים או באיים מרוחקים ומספר מינים אף יכולים לצלול במים.
למרות גודלם, ואולי דווקא בגללו הם נחשבים למעדן לחלק מהעופות של ניו זילנד, לנדלים, לטואטרה ולעטלפי המיסטצינה. עם זאת הבאתם של יונקים פולשים לאיים גרמה לרבים מהם, שאינם מסוגלים לעוף להיטרף ואוכלוסייתם התמעטה מאוד כשחלקם גם נמצאים כיום בסכנת הכחדה.
מיון

הווטה הוא שם עממי לשני על-משפחות מהתת-סדרה Ensifera:
על-משפחה Stenopelmatoidea
משפחה Anostostomatidae
על-משפחה Rhaphidophoroidea
משפחה Rhaphidophoridae
הערות שוליים

| --- | --- |
בקרת זהויות :  NLI: 987007544504705171  LCCN: sh2002005771
הר הזיתים (ספר)

|  מידע כללי |
| --- | --- |
 מאת:  פליה ריפקי אטאיי 
 שפת המקור:  טורקית 
 הוצאה
 תאריך הוצאה:  1932 
 
הר הזיתים.
הר הזיתים (בטורקית: Zeytindağı) הוא ספר פרי עטו של הסופר הטורקי פליה ריפקי אטאיי, המגולל את נסיבות התפוררותה של האימפריה העות'מאנית ואת המאורעות שהתחוללו באחריתה. הספר ראה אור בשנת 1932.
תמה מרכזית

בספרו כתב פליה ריפקי אטאיי: "המדבר והבדווים כילו נתח גדול מהעושר הלאומי של העות'מאנים." כן גרס כי הבערות והאשליות שטיפחה האימפריה הסתיימו באכזבה קשה. מוסטפא כמאל התנגד להתערבותם של העות'מאנים במלחמת העולם הראשונה משום שהיה מלומד ואיש רוח, אך תמך במלחמת העצמאות של טורקיה משום שהיה פטריוט.
וזו, אולי, מסקנתו המרכזית של הספר: היו מלומדים ופטריוטים בקנה אחד, בשלהי אימפריה העות'מאנית.
הערות שוליים

↑  מובן שניסוח בעייתי זה לקוח מהספר.
ג'מאל פאשה.
טלאט פאשה.
אנוור פאשה.
אריך פון פאלקנהיין.
הר הורדן

| --- | --- |

 מידע כללי
 גובה:  1,510 מ' 
 מיקום:  אזור הברית האנטארקטית,
 רכס הרים:  הרי פראמנס 
 קואורדינטות:  67°56′00″S 62°29′00″E﻿ / ﻿67.9333°S 62.4833°E﻿ / -67.9333; 62.4833
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר הורדן(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר הורדן
 
הר הורדן או הר הורדרן (באנגלית: Mount Hordern) הוא הר ברכס דייוויד, שבאנטארקטיקה.
גובהו של ההר 1,510 מטרים מעל פני הים; והוא ההר ה-3,108 בגובהו באנטארקטיקה.
ההר ממוקם 7 קילומטרים דרומית להר קואטס.
היסטוריה > גילוי ההר

ההר התגלה בפברואר 1931 על ידי משלחת החקר הבריטית, אוסטרלית וניו זילנדית לאנטארקטיקה בפיקודו של דאגלס מונסון.
הראשונים שהגיעו אל ההר היו אנשי משלחת החקר האנטארקטית הלאומית של אוסטרליה בשנת 1956.
היסטוריה > מקור השם

מוסון קרא להר על שמו של סר סמיואל הורדן (Samuel Hordern), שהיה נותן חסות למשלחת החקר הבריטי, אוסטרלית וניו זילנדית לאנטארקטיקה, וכן למשלחת אוסטרלאסיה לאנטארקטיקה (בין השנים 1911–1914) אף היא בפיקודו של מוסון.
לקריאה נוספת

• Mackintosh, Andrew & White, Duanne & Fink, David & Gore, Damian & Pickard, John & Fanning, Patricia. (2007), , Geology. 35. https://doi.org/10.1130/G23503A.1.
• United States. Defense Mapping Agency. Hydrographic Center, , P 293
הערות שוליים

↑  ]https://books.google.co.il/books?id=4bgXN210ds0C&pg=PA70&lpg=PA70&dq=%22Mount+Hordern%22&source=bl&ots=WtFQbbYGBw&sig=ACfU3U0bcC4maYzYNWxcGjmE9H8Awx9OYg&hl=en&sa=X&ved=2ahUKEwi-r6-r79bnAhVRt3EKHW9gC2AQ6AEwAnoECA0QAQ#v=onepage&q=%22Mount%20Hordern%22&f=false גאזט השמות האנטארקטיים הרשמי] של ארצות הברית
1 2 3 4 5 6  מידע גאוגרפי והיסטורי
↑  לפי מקור אחר, גובהו של ההר 1,444 מטרים מעל פני הים
↑  הרי אנטארקטיקה לפי גובהם
↑  מידע היסטורי
| אתרים ברכס דייוויד |
| --- | --- | --- |
| רכסים | סורטינדיין • סמית' |  |
| הרים | דאנלופ • הורדן • קואטס |  |
| מצוקים | סימפסון |  |
| עמקים | הורדרן |  |
| נונאטאקים | באיפאס • גאפ |  |
המשחק של גנרל בלוטו

המשחק של גנרל בלוטו הוא משחק מוכר בתורת המשחקים. זהו משחק סכום אפס, בו על השחקנים לחלק משאבים מוגבלים על פני מספר טריטוריות (שדות קרב).
רקע

משחק מסוג זה, הוצע על ידי בורל כבר בשנת 1921.
המשחק קרוי על שמו של גנרל בלוטו, דמות דמיונית שעלתה מכתביהם של גרוס וואגנר (1950).
הגרסה הקלאסית של המשחק (שהתפתחה בשלב מאוחר יותר), מתארת קרב בין הכוחות הכחולים, בראשם גנרל בלוטו, לבין הכוחות האדומים, שמנהיגם הוא קפטן קיז'ה.
חוקי המשחק והסברים

הכוחות נאבקים על כיבוש שטח המורכב מ-K שדות קרב שונים.
גנרל בלוטו מפקד על N חיילים, בעוד שקפטן קיז'ה מפקד על M חיילים.
על כל גנרל להקצות במקביל את חייליו בין K שדות הקרב השונים. כל חייל יכול להיות מוקצה לשדה קרב אחד בלבד. בתום הקצאת החיילים מתקיים קרב בין הצבאות.
כל שדה קרב נכבש על ידי הצבא שמחזיק במספר חיילים גבוה יותר באותו שדה קרב. התוצאה בשדה קרב i מסומנת בki, ותלויה בכוחות הממוקמים באותו שדה קרב בלבד.
עבור כיבוש כל שדה קרב, זוכה הצבא הכובש בנקודה, ואילו הצבא המפסיד מאבד נקודה. עבור תוצאת תיקו, אף שחקן אינו מקבל נקודה. לדוגמה: אם שחקן 1 מציב בשדה קרב i שלושה חיילים, ואילו שחקן 2 מציב באותו שדה הקרב חייל אחד, שחקן 1 מנצח ומקבל נקודה אחת. שחקן 2, מפסיד בקרב זה – ומאבד נקודה אחת.
מנצח במשחק – הצבא שבתום העימות, קיבל את מספר הנקודות (שדות הקרב) הרב יותר.
אם כן, כל שחקן מנסה למקסם את מספר שדות הקרב בהם יזכה, תחת אי הידיעה של חלוקת הקצאת יריבו.
דוגמה למשחק בלוטו

קיימים 3 שדות קרב (K=3). ברשותו של גנרל בלוטו 4 חיילים (N=4) ולקפטן קיז'ה 4 חיילים (M=4).
נבחן את ההקצאה הבאה:
הכוחות הכחולים של בלוטו:  (4,0,0)
הכוחות האדומים של קיז'ה: (2,1,1)
ניתן לראות שהחלוקה הנ"ל מביאה לניצחון 1:2 לטובת הצבא האדום.